proxectonos/corpus_dominio_legal_administrativo_tmp huggingface dataset:
03/07/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio pago de depósitos previos actualización do proxecto de travesía na DP 3612 Aneiros a Cabana, 2ª fase, PQ 0+300 ao 1+100 (Ferrol) (código obra 1711130005.0) (código proxecto de gastos 2019.3.82000.1), termo municipal de Ferrol

Segundo o disposto no art.49 do Regulamento de Expropiación Forzosa de 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de ACTUALIZACION DO PROXECTO DE TRAVESIA NA DP 3612 ANEIROS A CABANA, 2ª FASE, PQ 0+300 AO 1+100 (FERROL) (CÓDIGO OBRA 1711130005.0) (CÓDIGO PROXECTO DE GASTOS 2019.3.82000.1), termo municipal de FERROL, na/s data/s e lugar/es que se sinala/an a continuación: Data: 23/07/2020 Horario: DE 16:00 A 20:00 Lugar: ASOCIACIÓN DE VECIÑOS DE SERANTES Concello: FERROL O pago efectuarase polo pagador desta Excma. Deputación e en presenza do representante da administración e do/a alcalde/sa e secretario/a do devandito Concello. Así mesmo, para dar cumprimento ao disposto no artigo 6 de Real Decreto-Lei 21/2020, de 9 de xuño, de medidas urxentes de prevención, contención e coordinación para facer frente á crisis sanitaria ocasionada polo COVID-19, será obrigatorio para os asistentes ao acto o uso de máscara, salvo as excepcions establecidas no apartado 2 de dito artigo O que se fai público, para xeral coñecemento, advertindo aos interesados titulares que o pago se fará precisamente aos que figuren como donos/as dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o/a alcalde/sa e o/a secretario/a do citado Concello. A Coruña, a 01/07/2020 O PRESIDENTE O SECRETARIO Asdo. Valentín González Formoso Asdo. José Luis Almau Supervía
03/07/2020 | Administración LocalMunicipal
Boimorto
Aprobación definitiva expediente de modificación de créditos

Aprobado definitivamente o expediente administrativo de modificación de créditos suplemento de crédito 1/2020 no vixente orzamento do Concello de Boimorto para o ano en curso, ao non presentarse ningunha reclamación no período de exposición ao público daqueles (quince días hábiles a partir da publicación no BOP nº 188 de data 03/10/2019), en aplicación do disposto nos artigos 169, 170, 171 e 179 do RD 2/2004 de 5 de marzo polo que se aproba o Texto refundido da lei reguladora das facendas locais e do RD 500/900 de 20 de abril, faise público que despois dos devanditos expedientes (incluíndo os expedientes administrativos de modificación de créditos aprobados até esta data), o resumo por capítulos do orzamento de gastos e ingresos quedaría da seguinte forma: Contra a aprobación definitiva do expediente administrativo de modificación de créditos antedito no vixente orzamento para o ano en curso, os interesados/as debidamente lexitimados poderán interpor recurso contencioso administrativo consonte ao establecido no artigo 171 do Texto refundido da lei reguladora das facendas locais RD 2/2004 de 5 de marzo. Así mesmo, a presente modificación supón tamén a modificación do anexo de inversións do orzamento municipal do Concello de Boimorto para a vixente anualidade en curso. O que se fai público para xeral coñecemento e efectos. En Boimorto, 29 de xuño de 2020. A alcaldesa Asdo.- María Jesús Novo Gómez
03/07/2020 | Administración LocalMunicipal
Cabana de Bergantiños
Elevación automática a definitivo do acordo de aprobación inicial do expediente de modificación de crédito 9/2020

Rematado o prazo de exposición ao público do acordo plenario de modificación nº 9/2020 do orzamento prorrogado da Corporación para o ano 2020, mediante transferencia sen presentarse reclamacións, enténdese elevado a definitivo, conforme ao disposto no artigo 177.2 en relación co 169.1 do Real Decreto Lexislativo 2/2004, do 5 de marzo e 38.2 en relación 20.1 do Real decreto 500/90, do 20 de Abril, polo que se aproba o Regulamento orzamentario. En cumprimento do artigo 169 da citada lei faise público o resumo por capítulos do Estado de Ingresos e de gastos trala aprobación do devandito expediente. Conforme ao artigo 171 en relación co 177 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Cabana de Bergantiños, a 29 de xuño de 2020 O Alcalde Asdo. José Muíño Domínguez
03/07/2020 | Administración LocalMunicipal
Muxía
Aprobación definitiva da modificación orzamentaria 10/2020. Crédito extraordinario e suplemento de crédito

Rematado o prazo de exposición ao público do acordo plenario de modificación nº10/2020 do orzamento da Corporación para o ano 2020, mediante crédito extraordinario e suplemento de crédito sen presentarse reclamacións, enténdese elevado a definitivo, conforme ao disposto no artigo 177.2 en relación co 169.1 do Real Decreto Lexislativo 2/2004, do 5 de marzo e 38.2 en relación 20.1 do Real decreto 500/90, do 20 de Abril, polo que se aproba o Regulamento orzamentario. En cumprimento do artigo 169 da citada lei faise público o resumo por capítulos do Estado de Ingresos e de gastos trala aprobación do devandito expediente. Conforme ao artigo 171 en relación co 177 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Muxía, 29 de xuño de 2020. O Alcalde Santaigo M. Suely Andreea Alexandra Haik Richardson
24/07/2020 | Administración LocalMunicipal
Sada
Servizos Económicos
Establecemento do prezo público polas actividades de aventura e turismo activo con diferentes temáticas a desenvolver no medio rural

Establecemento do prezo público polas actividades de aventura e turismo activo con diferentes temáticas a desenvolver no medio natural A Xunta de Goberno Local deste Concello, en sesión celebrada o día 20 de xullo de 2020, adoptou entre outros o seguinte acordo: “Primeiro. –O establecemento do prezo público polas actividades de aventura e turismo activo con diferentes temáticas a desenvolver no medio natural coas seguintes contías:  Prezo público por participante actividade de paddle surf: 9 €.  Prezo público por participante actividade de roteiro kaiak: 18 €.  Prezo público por participante pola actividade orientación deportiva: 8 €. Segundo. –As persoas interesadas deberán inscribirse solicitando praza e unha vez que a teñan adxudicada, facer o ingreso do pago da cota no xeito indicado no impreso de inscrición. Terceiro. –Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia”. Sada, 20 de xullo de 2020. O alcalde Óscar Benito Portela Fernández
24/07/2020 | Administración LocalMunicipal
Trazo
Modificación provisional da Ordenanza fiscal reguladora do Punto de Atención á Infancia do Concello de Trazo

Modificación provisional da Ordenanza fiscal reguladora do Punto de Atención á Infancia do Concello de Trazo Aprobada en sesión plenaria de data 5 de xuño de 2020 a modificación provisional da Ordenanza fiscal reguladora do Punto de Atención á Infancia do Concello de Trazo, de acordo coa lexislación vixente, exponse ao público polo prazo de trinta días a efectos de que as persoas interesadas poidan presentar as reclamacións ou suxerencias que consideren oportunas. Trazo a, 17 de xullo de 2020. A alcaldesa Josefina Suárez López
24/07/2020 | Administración LocalMunicipal
Porto do Son
Convocatoria do proceso selectivo de catro operarios de mantemento, vixilancia, limpeza e control ambiental das praias COVID 19

ANUNCIO Convocatoria de selección operarios de mantemento, vixilancia, limpeza e control ambiental das praias derivadas da implantación de medidas extraordinarias por causa da pandemia do COVID 19 Comunícase que por medio de acordo da Xunta de Goberno Local do 20/07/2020 (Expte.2020/904) aprobáronse as bases de selección de persoal laboral temporal para a contratación de CATRO operarios de mantemento, vixilancia, limpeza e control ambiental das praias derivadas da implantación de medidas extraordinarias por causa da pandemia do COVID 19. O Concello de Porto do Son convoca a seguintes prazas: – 4 operarios de mantemento, vixilancia, limpeza e control ambiental das praias derivadas da implantación de medidas extraordinarias por causa da pandemia do COVID 19. As bases da convocatoria pódense consultar no taboleiro de anuncios municipal (sede electrónica do Concello (https://portodoson.sedelectronica. gal/info.0) e na páxina web do Concello: http://portodoson.gal/index.php no apartado de emprego. O prazo para a presentación das solicitudes será de tres días hábiles, desde o seguinte ao da publicación deste anuncio de convocatoria no Boletín Oficial da Provincia. Porto do Son, 22 de xullo de 2020. O alcalde Asdo.: José Luis Oujo Pouso
24/07/2020 | Administración LocalMunicipal
As Pontes de García Rodríguez
Secretaría
Modificación das bases do proceso selectivo traballador/a social e lista. Corrección de erros

ANUNCIO Modificación bases proceso selectivo traballador/a social e lista. Corrección de erros Expediente n.º 2020/E001/000004 No Boletín Oficial da Provincia (BOP) n.º 104, do 09 de xullo de 2020, foi publicado o anuncio n.º 2020/4423. Advertido un erro na súa redacción, ao abeiro do disposto no artigo 109.2 da Lei 30/2015, do 1 de outubro, procédese á súa emenda nos seguintes termos: Onde di: “a) Estar prestando servizos en calquera Administración Pública mediante unha relación funcionarial, laboral ou estatutaria”. Debe dicir: “c) Estar prestando servizos en calquera Administración Pública mediante unha relación funcionarial, laboral ou estatutaria.” As Pontes de García Rodríguez, 21 de xullo de 2020. A concelleira delegada da Área de Recursos Humanos, Industria e Emprego Ana María Pena Purriños
24/07/2020 | Administración LocalMunicipal
Porto do Son
Padrón fiscal prezo público: SAF xuño 2020

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución o 21/07/2020, aprobando o padrón definitivo do prezo público pola prestación do Servizo de Axuda no Fogar correspondente ao mes de xuño de 2020, por un importe total de 3.700,83 euros (tres mil setecentos euros con oitenta e tres céntimos). O que se fai público para xeral coñecemento. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 21 de xullo de 2020. O Alcalde, José Luis Oujo Pouso
24/07/2020 | Administración LocalMunicipal
Cedeira
Anuncio de aprobación de padróns fiscais 2020

Anuncio de aprobación provisional de padróns fiscais para o 2020 Mediante Resolución da Alcaldía número 371/2020, do 22 de xullo, aprobáronse provisionalmente os padróns fiscais correspondentes ao exercicio 2020 para o seu cobramento mediante recibo. Os padróns aprobados son os seguintes: – Padrón da taxa por prestación do servizo de recollida de residuos (lixo). – Padrón da taxa de vaos por entradas de vehículos a través de beirarrúas e reservas de vía pública para aparcadoiro exclusivo, parada de vehículos, e de carga e descarga de mercadorías de calquera clase (vaos). – Padrón da taxa polo aproveitamento especial ou utilización privativa do dominio público local. Os mencionados padróns expóñense ao público e poden ser consultados nas oficinas municipais para que os interesados poidan presentar reclamacións ou alegacións, durante un prazo de quince días dende o día seguinte ao da publicación deste anuncio no Boletín Oficial da Provincia. De non presentarse alegacións, reclamacións ou realizarse modificacións de oficio o padrón aprobado provisionalmente, elevarase a definitivo sen necesidade de novo acordo. Cedeira, 23 de xullo de 2020. O alcalde Pablo Diego Moreda Gil
24/07/2020 | Administración LocalMunicipal
Miño
Aprobación inicial do Regulamento de Réxime Interior da Escola Infantil Municipal “A Ceboliña”

O Pleno municipal do Concello de Miño, en sesión ordinaria celebrada o día 18 de xuño de 2020, acordou a aprobación inicial do Regulamento de Réxime Interior da Escola Infantil Municipal “A Ceboliña”. De conformidade co establecido no artigo 49) da Lei 7/85, do 2 de abril, reguladora de Bases de Réxime Local, o expediente de referencia queda sometido a información pública e audiencia ós interesados polo prazo de 30 días, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais, situadas na rúa Carreira n.º 38, dende as 9.00 ata as 14.00 horas, e presentar as alegacións que consideren oportunas. Miño, 20 de xullo de 2020. O alcalde Manuel Vázquez Faraldo
24/07/2020 | Administración LocalMunicipal
Carral
Substitución do señor alcalde pola señora 1.ª tenente de alcalde por ausencia (27 de xullo ao 9 de agosto de 2020)

O día 20 de xullo de 2020 esta Alcaldía ditou decreto, segundo o cal, debendo ausentarme do meu posto por motivos persoais entre os días 27 de xullo e 09 de agosto de 2020, ambos incluídos e, segundo o establecido nos artigos 23.3 da Lei 7/1985, do 2 de abril, reguladora das bases do réxime local, e 47 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, R E S O L V Í N: 1.–Que me substitúa en todas as miñas funcións durante tales días a señora primeira tenente de alcalde, D.ª Patricio Alberto Salarich Renshaw.2.–A substitución no exercicio das miñas atribucións producirá efectos dende o día 27 de xullo de 2020, sen prexuízo da preceptiva publicación deste decreto no Boletín Oficial da Provincia. Carral, 20 de xullo de 2020. O ALCALDE Francisco Javier Gestal Pose
24/07/2020 | Administración LocalMunicipal
Cabana de Bergantiños
Información pública padrón do lixo

Por Resolución da Alcaldía nº 286/2020, de 20 de xullo, acordouse aprobar inicialmente o Padrón Municipal de Recollida Domiciliaria de Lixo correspondente ó exercicio 2020, que consta de 2.067 contribuíntes e ascende á cantidade de CENTO DEZ MIL SEISCENTOS CINCUENTA E NOVE EUROS (110.659,00 €). O que se fai público para que no prazo de 15 días contados a partir do seguinte ó da publicación deste anuncio no BOP, os interesados poidan presentar as reclamacións que consideren oportunas. De non producirse reclamacións durante o citado período, o acordo elevarase automáticamente a definitivo. Cabana de Bergantiños, a 21 de xullo de 2020 O Alcalde José Muíño Domínguez
24/07/2020 | Administración LocalMunicipal
Fene
Secretaría
Aprobación de padróns fiscais correspondentes ao mes de outubro do 2019 de SAF a través da Lei de Dependencia e Programa Básico de Axuda no Fogar

ANUNCIO Asunto: aprobación padróns fiscais correspondentes ao mes de outubro do 2019 de SAF a través da Lei de Dependencia e Programa Básico de Axuda no Fogar Anuncio de cobranza Por Resolución da Alcaldía núm.643/2020, do 20 de xullo, aprobáronse os padróns fiscais correspondentes ao mes de outubro do 2019 de SAF a través da Lei de Dependencia e Programa Básico de Axuda no Fogar. Exposición: os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo dun mes, contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses, a contar dende o día seguinte ao da notificación da dita resolución, ou no prazo de seis meses, a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuizo de que poidan exercitar calquera outro que estime procedente. Período de cobro: o prazo de cobro, en período voluntario, será de dous meses, contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO, que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, Xeral Tributaria. Fene, 21 de xullo de 2020. O alcalde Asdo.: Juventino José Trigo Rey
24/07/2020 | Administración LocalMunicipal
Ferrol
Facenda e Patrimonio
Padrón IAE 2020

O día 16/07/2020 aprobáronse por Decreto da Alcaldía as liquidacións correspondentes ó Imposto de actividades económicas correspondentes ó exercicio 2020. Por medio deste edito procédese a notificar, colectivamente, ós contribuíntes conforme ó establecido no parágrafo terceiro do artigo 102.3 da Lei 58/2003, de 17 de decembro, xeral tributaria. Contra as liquidacións individuais obxecto da notificación colectiva poderase interpoñer perante a Alcaldía deste Concello o recurso de reposición previo ó contencioso-administrativo no prazo dun mes a contar dende o día seguinte ó da publicación deste edicto no Boletín Oficial da Provincia (artigo 14 do Real decreto lexisltivo 2/2004, de 5 de marzo, polo que se aproba o texto refundido da Lei reguladora das facendas locais). Ferrol, 17 de xullo de 2020 A concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Asdo.: María Teresa Deus Trasobares
24/07/2020 | Administración LocalMunicipal
Padrón
Conta xeral do exercicio económico 2019

EDICTO ASUNTO: CONTA XERAL DO EXERCICIO ECONÓMICO 2019. Formulada e rendida a Conta Xeral do Orzamento do Concello de Padrón correspondente ao exercicio económico 2019, e informada pola Comisión Especial de Contas en data 20 de xullo de 2020, sométese a exposición pública, cos documentos xustificativos, polo prazo de 15 días hábiles, contados desde o seguinte ó da publicación deste anuncio no Boletín Oficial da Provincia, a fin de que, durante os devanditos 15 días hábiles e 8 máis, os interesados poidan formular as reclamacións, reparos ou observacións que se consideren pertinentes, os cales deberán dirixirse ao señor alcalde-presidente. Todo elo en cumprimento do disposto no artigo 212 do Texto Refundido da Lei Reguladora das Facendas Locais (aprobado por Real Decreto Lexislativo 2/2004, do 5 de marzo) e a Regra 102.2 da ORDE EHA 4041/2004, do 23 de novembro, pola que se aproba a Instrución do Modelo Normal de Contabilidade Local. Padrón, 20 de xullo de 2020. O alcalde Asdo.: Antonio Fernández Angueira
24/07/2020 | Administración LocalMunicipal
Culleredo
Economía, Facenda e Réxime Interior
Aprobación inicial do Orzamento do exercicio 2020

O Pleno da Corporación en sesión celebrada o 22 de xullo de 2020 aprobou inicialmente o Orzamento Xeral para o exercicio económico de 2020. De conformidade co disposto no artigo 169 do RDL 2/2004, polo que se aproba o texto refundido da lei reguladora das Facendas Locais, o Orzamento Xeral e a súa correspondente documentación quedan expostos ao público, nas oficinas do servizo de economía e facenda, polo prazo de quince días hábiles contados desde a publicación do presente anuncio no Boletín Oficial da Provincia. Durante este prazo os interesados poderán examinar o expediente e presentar ante o Pleno as reclamacións que consideren oportunas. Se non se presentasen reclamacións, o Orzamento considerarase definitivamente aprobado. En caso contrario, o Pleno disporá dun mes contado a partir do día seguinte á finalización da exposición ao público, para resolver as reclamacións. Estas consideraranse denegadas se non se resolvesen no acto de aprobación definitiva. Culleredo, 22 de xullo de 2020 A concelleira delegada de facenda, patrimonio e contratación Marta María Iglesias Becerra
24/07/2020 | Administración LocalMunicipal
Trazo
Exposición pública do padrón das taxas polo servizo de subministración de auga, conservación de contadores, canon da auga, coeficiente de vertedura e saneamento

EDICTO DE PUBLICACIÓN DE PADRÓNS Exposición pública do padrón das taxas polo servizos de subministración de auga, conservación de contadores, canon da auga, coeficiente de vertedura e saneamento Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 2.º trimestre de 2020, o citado padrón estará a disposición do publico durante 15 días, a contar dende a data de publicación do presente anuncio no BOP, na oficina de ESPINA & DELFÍN, S. L., sita na rúa Viaño Pequeno, 14, en horario de 9.00 a 13.30 horas, os mércores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o Regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 9.00 a 13.30 horas os mércores. Transcorrido o período voluntario de pago establecido, ata 31 de outubro de 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Trazo, a 16 de xullo de 2020. A alcaldesa Josefina Suárez López
24/07/2020 | Administración LocalMunicipal
Ordes
Aprobación definitiva orzamento municipal, exercicio 2020. Publicación resume por capítulos

O Pleno do Concello, de data 25 de xuño de 2020, acordou aprobar inicialmente os orzamentos municipais, exercicio 2020, formados pola Alcaldía. O citado expediente permaneceu exposto ao público durante quince días hábiles nas dependencias da Secretaría Municipal, tras a publicación levada a cabo no BOP número 96, do 29 de xuño de 2020. Durante o período de exposición pública non se rexistrou reclamación algunha contra o acordo de aprobación inicial do citado expediente polo que de conformidade co establecido no artigo 169.3 do Real decreto lexislativo 2/2004, do 5 de marzo, faise pública a aprobación definitiva do orzamento municipal do Concello de Ordes correspondente ao exercicio 2020 e procédese á publicación do seu resume por capítulos, que se detalla a continuación: Así mesmo, en cumprimento do disposto no artigo 127 do Real decreto lexislativo 781/1986, do 18 de abril, faise público o cadro de persoal para o exercicio 2020. Contra este acordo, que pon fin a vía administrativa, os interesados poderán interpoñer recurso contencioso- administrativo perante a sala do contencioso-administrativo do Tribunal Superior de Xustiza de Galicia, no prazo de dous meses dende a publicación deste anuncio no Boletín Oficial da Coruña. Ordes, a 21 de xullo de 2020 O Alcalde-Presidente Jose Luis Martínez Sanjurjo
23/07/2020 | Administración LocalMunicipal
Vimianzo
Anuncio de cobranza

Con data 20/07/2020 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF), CORRESPONDENTE AO MES DE MAIO DO ANO 2020 co seguinte detalle: Mes de maio do ano 2020 (110 recibos por importe total de 3.384,64 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES, contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 28 de xullo de 2020 ata o día 28 de setembro de 2020. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 20 de xullo de 2020. A alcaldesa Mónica Rodríguez Ordóñez
23/07/2020 | Administración LocalMunicipal
Culleredo
Secretaría Xeral
Nomeamento membro da Xunta de Goberno Local

Por resolución de data 13 de xullo de 2020, o sr. Alcalde adoptou o acordo que na súa parte dispositiva di: “RESOLVO: Primeiro.- Nomear como membro da Xunta de Goberno Local ao Concelleiro don Abraham Seijas González. Segundo.- Notificar persoalmente ao designado esta Resolución e ordear a súa publicación no Boletín Oficial da Provincia. Terceiro.- Dar conta da presente Resolución ao Pleno da Corporación na primeira sesión que se celebre.“ O que se publica para xeral coñecemento. Culleredo, 15 de xullo de 2020 O Alcalde-Presidente José Ramón Rioboo Castro
23/07/2020 | Administración LocalMunicipal
Culleredo
Secretaría Xeral
Nomeamento tenentes de alcalde

Por resolución de data 13 de xullo de 2020, o sr. Alcalde adoptou o acordo que na súa parte dispositiva di: “RESOLVO: Primeiro.- Nomear Tenente de Alcalde ao Concelleiro membro da Xunta de Goberno Local, Don Uxio Schade Freitag. Segundo.- Como consecuencia do acordado anteriormente, a orde de nomeamentos de Tenentes de Alcalde queda do seguinte xeito: Primeira Tenente de Alcalde: dona María Guadalupe Pombo Carril Segundo Tenente de Alcalde: don Juan Carlos Iglesias Lovelle Terceira Tenente de Alcalde: dona Marta María Figueroa Fuentes Cuarto Tenente de Alcalde: don Carlos Liñares Gestal Quinta Tenente de Alcalde: dona Marta María Iglesias Becerra Sexto Tenente de Alcalde: don Abraham Seijas González Setima Tenente de Alcalde: dona Yessica Méndez Sánchez Terceiro.- Notificar persoalmente aos/ás designados/as a presente resolución e ordear a súa publicación no Boletín Oficial da Provincia, sen prexuízo da súa efectividade desde o día seguinte ó da data, conforme establece o artigo 46.2 do Real decreto 2568/1986, de 28 de novembro. Cuarto.- Dar conta da presente Resolución ao Pleno da Corporación na primeira sesión que celebre.” O que se publica para xeral coñecemento. Culleredo, 15 de xullo de 2020 O Alcalde-Presidente José Ramón Rioboo Castro
23/07/2020 | Administración LocalMunicipal
Cedeira
Aprobación definitiva de modificación de crédito MC 11 CE 01 2020 SC 01 2020

ANUNCIO Aprobación definitiva de modificación de crédito modalidade crédito extraordinario/suplemento de crédito MC 11 CE 01 2020 SC 01 2020 O Pleno do Concello de Cedeira, na sesión extraordinaria do día 16 de xuño de 2020, aprobou inicialmente o expediente de modificación de crédito modalidade crédito extraordinario/suplemento de crédito financiado con remanente de tesourería para gastos xerais por un importe total de 408.509,59 €. En cumprimento do artigo 169.3, por remisión do 179.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, quedou automáticamente elevado a definitivo o acordo plenario de aprobación inicial do Concello de Cedeira de modificación de créditos modalidade crédito extraordinario/suplemento de crédito financiado con remanente líquido de tesourería para gastos xerais, o cal faise público co seguinte detalle: Contra o presente acordo, en virtude do disposto no artigo 113 da Lei 7/1985, do 2 de abril, Reguladora das Bases do Réxime Local e no artigo 171 do Real Decreto Lexislativo 2/2004 do 5 de marzo, polo que se aproba o Texto Refundido da Lei Reguladora das Facendas Locais, os/as interesados/as poderán interpor directamente recurso contencioso-administrativo na forma e prazos establecidos nos artigos 25 e seguintes da Lei 29/1998, do 13 de xullo, Reguladora de dita Xurisdición. Cedeira, 21 de xullo do 2020. O alcalde Pablo Diego Moreda Gil
23/07/2020 | Administración LocalMunicipal
Boimorto
Exposición pública da aprobación de padróns fiscais SAF xuño 2020

EXPOSICIÓN PÚBLICA DA APROBACIÓN DE PADRÓNS FISCAIS S. A. F. XUÑO 2020 Por Decreto da Alcaldía n.º 247/2020, de data 14/07/2020, acordou aprobar os padróns fiscais do mes de xuño de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 597,00 € e 2.576,96 €. Por Decreto da Alcaldía n.º 252/2020, de data 17/07/2020, acordouse rectificar o anterior Decreto por existir un erro no desglose dos prezos públicos, pasando a ser o importe do padrón fiscal de 729,00 € na modalidade de libre concorrencia e de 2.576,96 € na modalidade de dependencia. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados envíanse ás respectivas entidades para o seu cargo nas contas designadas polos/as contribuíntes. Boimorto, 20 de xullo de 2020. A alcaldesa Asdo.: María Jesús Novo Gómez
23/07/2020 | Administración LocalMunicipal
Oroso
Corrección de erros do anuncio publicado no BOP número 109, do 16.7.2020, relativo a concesión demanial sobre nichos e columbarios do cemiterio municipal

ANUNCIO Advertido erro no anuncio de licitación publicado en data 16.07.2020 (BOP n.º 109) relativo ao procedemento de CONCESIÓN DEMANIAL SOBRE NICHOS E COLUMBARIOS DO CEMITERIO MUNICIPAL DO CONCELLO DE OROSO, procédese á súa corrección. Así, onde di: “6. Presentación de ofertas: a) Data límite de presentación: rematará aos 15 días hábiles, a contar dende a data de publicación do derradeiro anuncio no BOP, no perfil do contratante”. Debe dicir: “6. Presentación de ofertas: a) Data límite de presentación: rematará aos 15 días naturais, a contar dende a data de publicación do derradeiro anuncio no BOP, no perfil do contratante”. Polo que o prazo de presentación de ofertas volverá a iniciarse ó día seguinte da publicación do presente anuncio. Oroso, 17 de xullo de 2020. O alcalde Manuel Mirás Franqueira
23/07/2020 | Administración LocalMunicipal
Mesía
Convocatoria para elección de xuíz de paz substituto do municipio de Mesía (A Coruña)

De conformidade co disposto nos artigos 99 e seguintes da Lei orgánica 6/1985, do 1 de xullo, do poder xudicial e no Regulamento 3/1995, do 7 de xuño, de xuíces de paz, por Decreto desta Alcaldía, de data 17 de xullo de 2020, acordouse iniciar expediente para a elección de xuíz de paz substituto do municipio de Mesía, segundo as bases seguintes: 1.º. Obxecto da convocatoria. Elección de xuíz de paz substituto deste municipio.2.º. Lugar e prazo de presentación de solicitudes. No Rexistro Xeral do Concello, Xanceda, 15685 Mesía, A Coruña, en horario de 8.00 a 15.00 horas, ou de calquera dos xeitos previstos na Lei 30/1992, do 26 de novembro, do réxime xurídico das administracións públicas e do procedemento administrativo común, no prazo de 15 días hábiles dende o seguinte ao da publicación do anuncio da convocatoria no Boletín Oficial da Provincia.3.º. Requisitos dos aspirantes. a) Ser español. b) Ser maior de idade. c) Non estar incurso en ningunha das causas de incapacidade establecidas no artigo 303 da Lei Orgánica do Poder Xudicial. d) Non estar incurso en ningunha das causas de incompatibilidade ou prohibicións reguladas nos artigos 389 a 397 da Lei Orgánica do Poder Xudicial, e de conformidade co prevenido nos artigos 14 e seguintes do Regulamento número 3/1995, do 7 de xuño, dos Xuíces de Paz.4.º. Documentación a achegar coa solicitude. a) Certificado de nacemento ou copia autenticada do Documento Nacional de Identidade. b) Certificación de antecedentes penais expedida polo Rexistro Central de Penados e Rebeldes, e declaración complementaria á que fai referencia a Lei 68/1980, do 1 de decembro, de non estar inculpado ou procesado. c) Declaración xurada de reunir os requisitos legais para acceder ao nomeamento e non estar incurso en ningunha das causas de incapacidade ou incompatibilidade para exercer o cargo. d) Xustificación de méritos que alegue o solicitante.5.º. Elección e nomeamento. As solicitudes presentadas dentro do prazo establecido someteranse á consideración do Pleno do Concello para a elección da persoa idónea de entre as interesadas co quórum de maioría absoluta dos seus membros. O candidato elixido polo Concello será proposto á Sala de Goberno do Tribunal Superior de Xustiza para o seu nomeamento como xuíz de paz substituto por un período de catro anos. Mesía, 17 de xullo de 2020. O alcalde, D. Mariano Iglesias Castro
23/07/2020 | Administración LocalMunicipal
Cedeira
Delegación de funcións da Alcaldía no primeiro tenente de alcalde

ANUNCIO Con data 15.07.2020 foi ditada a Resolución de Alcaldía núm.360/2020 que literalmente di: “RESOLUCIÓN DA ALCALDÍA Asunto: DELEGACIÓN DE FUNCIÓNS DA ALCALDÍA NO PRIMEIRO TENENTE DE ALCALDE Tendo previsto ausentarme do termo municipal o día 16 de xullo de 2020, e de conformidade co disposto no artigo 23.3 da Lei 7/1985, do 2 de abril, reguladora das bases do réxime local; e no artigo 47 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar as funcións da Alcaldía no 1.º tenente de alcalde, D. Manuel Pérez Riola, a fin de que substitúa na totalidade das citadas funcións o día 16 de xullo de 2020. Segundo. –Notificar a presente Resolución ó interesado, así como publicala no taboleiro de edictos da Corporación e no Boletín Oficial da Provincia.” En Cedeira, 15 de xullo de 2020. O alcalde Pablo Diego Moreda Gil
23/07/2020 | Administración LocalMunicipal
Culleredo
Secretaría Xeral
Modificación resolución delegación especial Deportes e Xuventude

Por resolución de data 13 de xullo de 2020, o sr. Alcalde adoptou o acordo que na súa parte dispositiva di: “Primeiro.- Modificar a delegación efectuada por Resolución de data 18 de xuño de 2019 a prol do Concelleiro don Miguel Suárez García que queda do seguinte xeito: Conferir a delegación especial do servizo de deportes( integrados dentro da área de política social e promoción do deporte): favor do Concelleiro Don Miguel Suárez García. Segundo.- As delegación especiai efectuadas no apartado anterior, enténdense conferidas como delegacións da dirección interna dos servizos, pero non inclúen a facultade de resolver mediante actos administrativos que afecten a terceiros. O Concelleiro/a que ostente a delegación xenérica da área á que pertence o servicio, terá a facultade de supervisa-la actuación dos/as Concelleiros/as con delegacións especiais. Terceiro.- A presente resolución será efectiva dende o día da data e será publicada no Boletín oficial da provincia de A Coruña, en cumprimento do que dispoñen os artigos 44 e 46 do Real decreto 2568/1986, de 28 de novembro. Asi mesmo, esta resolución será notificada aos/ás interesados/as, facéndolles saber que, de acordo co que dispón o artigo 114 do Real decreto 2568/1986, de 28 de novembro, a delegación entenderase aceptada tácitamente se no prazo de tres días hábiles contados dende a notificación non realizan ningunha manifestación expresa no senso contrario ante o órgano delegante.“ O que se publica para xeral coñecemento. Culleredo, 15 de xullo de 2020 O Alcalde-Presidente José Ramón Rioboo Castro
21/07/2020 | Administración LocalMunicipal
Ferrol
Secretaría Xeral
Padrón do servizo público de axuda no fogar do mes de maio de 2020

EDICTO Padrón do servizo público de axuda no fogar do mes de maio 2020 O día 24 de xuño de 2020, aprobouse por Decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol, as liquidacións correspondentes á taxa pola prestación do servizo público de axuda no fogar do mes de maio do exercicio 2020. Por medio deste edicto procédese a notificar, de forma colectiva, aos interesados conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais obxecto de notificación colectiva poderase interpoñer perante a concelleira delegada de Benestar Social e Patrimonio Histórico, o recurso de reposición previo ao contencioso-administrativo no prazo dun mes, a contar dende o día seguinte ao da publicación deste edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 26 de xuño de 2020. O alcalde Ángel Manuel Mato Escalona
21/07/2020 | Administración LocalMunicipal
Cambre
Avocación de competencias da sexta tenente de alcalde, dona María Dolores Pan Lesta, os días 20, 22, 24 e 27 de xullo; do 10 ao 14 de agosto e do 10 ao 18 de setembro de 2020

Esta Alcaldía, con data do día 13 de xullo de 2020, ditou a resolución núm.975/2020 que literalmente se transcribe a seguir: “Dona Amparo Lucia Chafi Silochi, sexta tenente de alcalde, comunicou a esta alcaldía que non poderá exercer as súas funcións como concelleira delegada de área, os días 20, 22, 24 e 27 de xullo de 2020; do 10 ao 14 de agosto de 2020 e do 10 ao 18 de setembro de 2020, segundo o seu escrito rexistrado de entrada o día 10 de xullo de 2020 co número 0/2401. Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Economía, Facenda e Recursos Humanos a prol de dona Amparo Lucia Chafi Silochi, constando a súa aceptación do cargo con data 4 de xullo de 2019. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro.–Avocar a delegación xenérica efectuada a prol de dona Amparo Lucia Chafi Silochi, os días 20, 22, 24 e 27 de xullo de 2020; do 10 ao 14 de agosto de 2020 e do 10 ao 18 de setembro de 2020, a partir dos cales continuará no exercicio das funcións que lle foron delegadas por esta Alcaldía segundo Resolución 1323/2019, do 1 de xullo. Segundo.–Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 15 de xullo de 2020. O alcalde Óscar A. García Patiño
21/07/2020 | Administración LocalMunicipal
Narón
Intervención
Edicto aprobación do padrón fiscal de contribuíntes das taxas por entrada de vehículos a través de beirarrúas e as reservas de vía pública para aparcamento exclusivo, carga e descarga de mercadorías de calquera clase, e vados do ano 2020

A Xunta de Goberno Local, en sesión ordinaria que tivo lugar o día 16/07/2020, adoptou, entre outros, o seguinte acordo: Aprobar o padrón fiscal de contribuintes das taxas por entrada de vehículos a través de beirarrúas e as reservas de vía pública para aparcamento exclusivo, carga e descarga de mercadorías de calquera clase, e vados do ano 2020, cun total de 2030 contribuíntes e por importe de 241.226,73€. Exposición: O padrón quedará exposto ao público durante un prazo de quince días, que se contarán dende o día seguinte á publicación do Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a alcaldía. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administración Públicas. Nembargantes, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Narón, 16 de xullo de 2020 A alcaldesa-presidenta Marián Ferreiro Díaz
21/07/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.69408. Recheo. Concello de Ares

Esperanza Victoria Lexuri Armuña Del Ser Inmuebles SL, solicita de Augas de Galicia por atoparse nas marxes do río do Cacho, a autorización de obras, na parcela de referencia catastral 0896904NJ6009N e 0896905NJ6009N no lugar de Lubres, parroquia de Ares (San Xose), Concello de Ares (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69408. As obras solicitadas consisten no recheo de parcelas para un mellor aproveitamento da mesmas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ares ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 15 de xullo de 2020 O xefe do servizo territorial Néstor Rodríguez Arias